Document ID: 32005D0005

KOMISJONI OTSUS,
27. detsember 2004,
millega nõukogu direktiivide 66/401/EMÜ, 66/402/EMÜ, 68/193/EMÜ, 92/33/EMÜ, 2002/54/EÜ, 2002/55/EÜ, 2002/56/EÜ ja 2002/57/EÜ alusel sätestatakse ühenduse teatavate põllukultuuride ja köögivilja ning viinapuude liikide seemne ja paljundusmaterjali võrdluskatsete ja testide kord aastateks 2005-2009
(teatavaks tehtud numbri K(2004) 5264 all)
(EMPs kohaldatav tekst)
(2005/5/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, (1) eriti selle artikli 20 lõikeid 3, 4 ja 5,
võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, (2) eriti selle artikli 20 lõikeid 3, 4 ja 5,
võttes arvesse nõukogu 9. aprilli 1968. aasta direktiivi 68/193/EMÜ viinamarjade vegetatiivse paljundusmaterjali turustamise kohta, (3) eriti selle artikli 16 lõikeid 3, 4 ja 5,
võttes arvesse nõukogu 28. aprilli 1992. aasta direktiivi 92/33/EMÜ köögiviljade paljundus- ja istutusmaterjali, välja arvatud seemne, turustamise kohta, (4) eriti selle artikli 20 lõikeid 4, 5 ja 6,
võttes arvesse nõukogu 13. juuni 2002. aasta direktiivi 2002/54/EÜ peediseemne turustamise kohta, (5) eriti selle artikli 26 lõikeid 3, 4 ja 5,
võttes arvesse nõukogu 13. juuni 2002. aasta direktiivi 2002/55/EÜ köögiviljaseemne turustamise kohta, (6) eriti selle artikli 43 lõikeid 3, 4 ja 5,
võttes arvesse nõukogu 13. juuni 2002. aasta direktiivi 2002/56/EÜ seemnekartuli turustamise kohta, (7) eriti selle artikli 20 lõikeid 3, 4 ja 5,
võttes arvesse nõukogu 13. juuni 2002. aasta direktiivi 2002/57/EÜ õli- ja kiudtaimede seemne turustamise kohta, (8) eriti selle artikli 23 lõikeid 3, 4 ja 5,
ning arvestades järgmist:
(1)
Direktiividega 66/401/EMÜ, 66/402/EMÜ, 68/193/EMÜ, 92/33/EMÜ, 2002/54/EÜ, 2002/55/EÜ, 2002/56/EÜ ja 2002/57/EÜ nähakse ette korralduslikud meetmed, mida komisjon peab võtma ühenduse seemne ja paljundusmaterjali võrdluskatsete läbiviimiseks.
(2)
Põllumajanduse, aianduse ja metsanduse seemnete ja paljundusmaterjali alaline komitee on kehtestanud katsete läbiviimise tehnilise korra.
(3)
Eespool nimetatud võrdluskatsete läbiviimise kohta avaldati 21. juunil 2004 ühenduse institutsioonide interneti koduleheküljel projektikonkursi teade. (9)
(4)
Pakkumisi hinnati kooskõlas eespool nimetatud projektikonkursi teates sätestatud hindamistingimustega. Tuleks välja valida pakkumised ja kindlaks määrata katsete läbiviimise eest vastutavad asutused, abikõlblike kulutuste suurus ning ühenduse maksimaalne rahaline panus, mis vastab 80 %-le abikõlblikest kulutustest.
(5)
2004. aastal koristatud seemnete ja paljundusmaterjalidega tuleks ühenduse võrdluskatsed ja testid läbi viia aastatel 2005-2009 ning katsete ja testide üksikasjad, abikõlblike kulude suurus ning ühenduse rahaline panus tuleks samuti igal aastal sätestada lepingus, mille allkirjastavad komisjoni eelarvevahendite käsutaja ja katsete läbiviimise eest vastutav asutus.
(6)
Üle ühe aasta kestvate ühenduse võrdluskatsete ja testide puhul peaks komisjon esimesel aastal läbiviidud katsete ja testide osad vajalike assigneeringute olemasolu korral heaks kiitma ilma põllumajanduse, aianduse ja metsanduse seemnete ja paljundusmaterjali alalise komitee poole pöördumata.
(7)
Tuleks tagada katsete ja testidega hõlmatud valimite piisav esindavus vähemalt teatavate valitud taimede puhul.
(8)
Kuna asjaomaste taimede seemneid toodetakse või turustatakse tavaliselt liikmesriikide territooriumil, peaksid liikmesriigid ühenduse võrdluskatsetes ja testides osalema, et teha nende põhjal nõuetekohased järeldused.
(9)
Käesolevas otsuses sätestatud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Ühenduse võrdluskatsed ja testid lisas loetletud taimede seemnete ja paljundusmaterjalidega viiakse läbi aastatel 2005-2009.
Lisas sätestatakse katsete ja testide läbiviimise abikõlblike kulutuste ja komisjoni rahalise panuse suurus 2005. aastaks.
Katsete üksikasjad on sätestatud lisas.
Artikkel 2
Kuivõrd lisas loetletud taimede paljundus- ja istutusmaterjali tavaliselt toodetakse või turustatakse liikmesriikide territooriumil, võtavad liikmesriigid sellest materjalist proove ja teevad need proovid komisjonile kättesaadavaks.
Artikkel 3
Sõltuvalt eelarveliste vahendite olemasolust võib komisjon teha otsuse lisas sätestatud katsete ja testide jätkamise kohta aastatel 2006-2009.
Sel alusel jätkatud katsetele antava komisjoni rahalise panuse ülempiir, mis vastab 80 %-le katsete teostamise abikõlblikest kuludest, ei tohi ületada lisas sätestatud summat.
Artikkel 4
Käesolev otsus on adresseeritud liikmesriikidele.
Brüssel, 27. detsember 2004

Labels: 7
15
6